বিকুল চক্রবর্ত্তী॥ প্রকৃতি পুত্র দ্বিজেন্দ্র শর্মার মুল প্রেরণা ছিলো দেশের সর্ব বৃহত জলপ্রপাত মাধবকুন্ডের উৎস পাতারিয়া পাহাড়। তাঁর দীর্ঘ কর্মময় জীবনে পৃথিবীর বহু প্রকৃতাঞ্চলে পরিভ্রমন ও সময় কাটালেও তাঁর মৃত্যুর পূর্ব পর্যন্ত হৃদয়ে দোলা দিতো শৈসব স্মৃতির ঘন বনাঞ্চল আবৃত প্রকৃত প্রকৃতাঞ্চল মৌলভীবাজারের বড়লেখা উপজেলার পাতারিয়া। যেখান থেকে সৃষ্টি মাধবকুন্ড জল প্রপাত। যার একটু ছোয়া নিতে প্রতিদিন সেখানে ছুঠে যান হাজার হাজার প্রকৃতি প্রেমী ও ভ্রমন পিপাসু। প্রকৃতির উপহার এই খনজন্মা পুরুষ দ্বিজেন্দ্র শর্মার জন্মভূমি এবং পৃত্রালয় মৌলভীবাজারের বড়লেখায় হলেও মৌলভীবাজারের নতুন প্রজন্মের অনেকই তা জানতেন না। তবে লেখা লেখি এবং মিডিয়ার বদৌলতে দ্বিজেন্দ্র শর্মা সকলের কাছে পরিচিত ছিলেন।